ཕྱི་དྲོ་ཆུ་ཚོད་བདུན་དང་ཕྱེད་ཀའི་སྟེང་ངེད་གཉིས་ལན་གྲུ་ནས་ཏུན་ཧོང་དུ་བསྐྱོད་པའི་མེ་འཁོར་དུ་བུད།མེ་འཁོར་སྟེང་དུ་མི་དེ་འདྲ་མི་མང་བས་ཅུང་ལྷོད་པོ་བྱས་ཏེ་བསྡད་ཆོག་ཅིང་།ཅུང་ཙམ་ནས་མེ་འཁོར་དེ་དུང་བརྡ་རིང་བོ་ཞིག་དང་ལྷན་དུ་དལ་གྱིས་འགུལ་སྐྱོད་བྱས་པ་དང་།རིམ་གྱིས་ཇེ་མགྱོགས་སུ་གྱུར་ཏེ་ལོ་རྒྱུས་རིང་བའི་ནུབ་བྱང་གི་གྲོང་ཁྱེར་ཆེན་པོ་དེ་ག་ལེར་རྗེས་སུ་བསྐྱུར་སོང་།མེ་འཁོར་སྟེང་དུ་ང་ལ་དགའ་སྐྱོ་འདྲེས་མའི་ཚོར་བ་དང་ཡིད་ཆད།ཡང་ན་དགོད་བྲོ་བའི་ཉམས་སྣང་སོགས་ཅི་རིགས་བྱུང་ཞིང་།འདུག་རོགས་ཕལ་ཆེ་བ་རྒྱ་རིགས་ཡིན་པས་ཁོ་ཚོས་དང་ཐོག་སྐད་མགོ་མཐོན་པོས་ཁ་བརྡ་སྣ་ཚོགས་བྱས་པ་དང་རིམ་གྱིས་ཉོབ་སྣང་གིས་དུབ་སྟེ་རང་རང་སར་གཉིད་མགོ་བརྩམས་སོང་།